મધ્ય પ્રદેશના મુખ્ય પ્રધાન શિવરાજસિંહ ચૌહાણે પણ એ જ સૉશિયલ મિડિયા પરથી તેમને અભિનંદન આપી દીધા. વિદિશા મહાનગરપાલિકાએ તેમને પોતાના બ્રાન્ડ એમ્બેસેડર પણ બનાવી દીધા. વિદિશાને પણ થયું હશે કે ‘ઇન્ડિયન ઍક્સ્પ્રેસ’ ગ્રૂપના સ્થાપક તંત્રી રામનાથ ગોયન્કા તેને ત્યાંથી ચૂંટાઈને સાંસદ બન્યા, અટલ બિહારી વાજપેયી તેને ત્યાંથી ચૂંટાઈને સાંસદ બન્યા, અરે! મુખ્યપ્રધાન શિવરાજસિંહ પણ ત્યાંથી પાંચ વાર ચૂંટાઈને સાંસદ બનેલા તોય તેને આટલી પ્રસિદ્ધિ ન મળી તો લાવો ને બાજુમાં આવેલા ભોપાલના સંજીવ શ્રીવાસ્તવને ઉછીના લઈએ. સંજીવના ઠુમકા જોઈ જોઈને વિદિશાનું પણ નામ રોશન થઈ જાય.